**projektas**

**reg. Nr. T-248**

**2.11. darbotvarkės klausimas**

**Pasvalio rajono savivaldybės taryba**

**Sprendimas**

DĖL vienos dienos maitinimo normų nustatymo Pasvalio ,,riešuto“ mokykloje

2020 m. gruodžio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 6 straipsnio 10 punktu, 16 straipsnio 4 dalimi, 18 straipsnio 1 dalimi, Apmokėjimo už maitinimą mokinių, gyvenančių bendrojo ugdymo mokyklos bendrabutyje, tvarkos aprašo, patvirtinto Lietuvos Respublikos švietimo ir mokslo ministro 2005 m. sausio 17 d. įsakymu Nr. ISAK-59 ,,Dėl apmokėjimo už maitinimą mokinių, gyvenančių bendrojo lavinimo mokyklos bendrabutyje, tvarkos aprašo patvirtinimo“ (Lietuvos Respublikos švietimo ir mokslo ministro 2011 m. rugsėjo 6 d. įsakymo Nr. V-1642 redakcija), 4 punktu, atsižvelgdama į Pasvalio ,,Riešuto“ mokyklos 2020 m. gruodžio 2 d. raštus: Nr. V3-207 ,,Dėl maitinimo normų patvirtinimo“, Nr. V3-206 „Paaiškinimas dėl maitinimo normų padidinimo“, Pasvalio rajono savivaldybės taryba nusprendžia:

1. Patvirtinti Pasvalio ,,Riešuto“ mokyklos mokiniams, gyvenantiems mokyklos

bendrabutyje, vienos dienos maitinimo normas pagal amžiaus grupes:

* 1. 6–10 metų mokiniams – 3,60 Eur;
	2. 11 metų ir vyresniems mokiniams – 3,70 Eur.
1. Pripažinti netekusiu galios Pasvalio rajono savivaldybės tarybos 2018 m. birželio 26 d.

sprendimą Nr. T1-133 ,,Dėl vienos dienos maitinimo normų nustatymo Pasvalio specialiojoje mokykloje“.

3. Sprendimas įsigalioja 2021 m. sausio 1 d.

 Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

vyriausiasis specialistas

Rimantas Savickas

2020-12-03 tel. 8 658 34 202

Suderinta DVS Nr. RTS-260

Pasvalio rajono savivaldybės tarybai

**AIŠKINAMASIS RAŠTAS**

|  |
| --- |
| dėl vienos dienos maitinimo normų nustatymo Pasvalio ,,riešuto“ mokykloje |

**2020-12-03**

Pasvalys

1. **Problemos esmė.**

Patvirtinti Pasvalio ,,Riešuto“ mokyklos mokiniams, gyvenantiems mokyklos

bendrabutyje, vienos dienos maitinimo normas pagal amžiaus grupes.

1. **Kokios siūlomos naujos teisinio reguliavimo nuostatos ir kokių rezultatų laukiama.**

Gautas Pasvalio ,,Riešuto“ mokyklos 2020 m. gruodžio 2 d. raštas Nr. V3-207 ,,Dėl maitinimo

normų patvirtinimo“. Šiuo raštu prašoma patvirtinti naujas mokyklos mokinių, gyvenančių mokyklos bendrabutyje, vienos dienos maitinimo normas pagal amžiaus grupes.

 Pasibaigus galioti maisto pirkimo sutartims, 2020 m. kovo–gegužės mėnesiais buvo organizuotas maisto produktų viešasis pirkimas ir pasirašytos su tiekėjais naujos maisto produktų pirkimo sutartys. Maisto produktų kainos padidėjo apie 62 procentus. Pabrango mėsos, daržovių, vaisių, pieno produktų kainos, todėl padidėjo ir mokinių, gyvenančių mokyklos bendrabutyje vienos dienos maitinimo normos pagal amžiaus grupes.

 Maitinimo normos būtų: 6–10 metų mokiniams – 3,60 Eur, padidėtų 0,60 ct ir tai sudaro 20 procentų padidėjimą. 11 metų ir vyresniems mokiniams – 3,70 Eur, padidėtų 0,60 ct ir tai sudaro 19,35 procento padidėjimą.

 Priimtas sprendimo projektas įtakos kriminogeninei situacijai ir korupcijai neturės.

1. **Skaičiavimai, išlaidų sąmatos, finansavimo šaltiniai.**

Išlaidos finansuojamos iš Valstybės biudžeto lėšų, skirtų mokyklos ūkio išlaidoms.

1. **Numatomo teisinio reguliavimo poveikio vertinimo rezultatai, galimos neigiamos.**

**priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma*.*

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

**-**

**6. Sprendimo projekto iniciatoriai.**

Pasvalio ,,Riešuto“ mokykla, Švietimo ir sporto skyrius.

1. **Sprendimo projekto rengimo metu gauti specialistų vertinimai ir išvados.**

PRIDEDAMA

Pasvalio ,,Riešuto“ mokyklos 2020 m. gruodžio 2 d. raštas Nr. V3-206 ,,Paaiškinimas dėl maitinimo normų padidinimo“, 2020 m. gruodžio 2 d. raštas Nr. V3-207 ,,Dėl maitinimo normų patvirtinimo“.

Švietimo ir sporto skyriaus vyriausiasis specialistas Rimantas Savickas